Discuție:Lazăr Cosma

message: Nu prea pot fi de acord că nu rezultă caracterul notabil. Există cioturi despre politicieni de azi, la care apar 2 rânduri: că este parlamentar. Mare realizare! Cei care au murit pentru ţară, pentru că au susţinut drepturile românilor din Transilvania nu merită câteva rânduri? Şi apoi există bibliografie, există linkuri externe. Ştergerea ar fi un abuz, după părerea mea. 82.208.177.241 (discuţie) 13 decembrie 2008 12:03 (EET)

message: Articolul are explicatii, are bibliografie, are linkuri externe, ce-i mai lipseşte? Cele scrise sunt susţinute de aceste dovezi şi comentarii obiective ale istoricilor.Actmuz (discuţie) 7 ianuarie 2009 17:04 (EET)
replies: text: Calitatea de a fi rudă de gradul I cu o persoană notabilă nu asigură sub nicio formă notabilitatea personală (nu avem articole despre părinţii lui Eminescu sau ai lui Creangă şi nimeni nu le duce lipsa; în măsura în care au avut vreo influenţă semnificativă asupra rudei notabile, pot fi menţionaţi în articolul persoanei notabile). Deci în privinţa lui Lazăr Cosma rămâne „calitatea” de victimă a hortysmului drept unic criteriu pentru a-i judeca notabilitatea (îmi cer scuze dacă raţionamentul pare cinic, însă încerc să sintetizez). Victime au fost multe, deci putem reduce întrebarea la măsura în care sursele se ocupă în mod particular de dl. Lazăr Cosma între alte victime. Iar aici nu ştiu să mă pronunţ, judecaţi voi. --Gutza DD+ 8 ianuarie 2009 01:56 (EET)
replies: text: :A fi tatăl lui Octavian Lazăr Cosma nu este suficient pentru a avea un articol separat, dar se pot scrie detalii biografice despre tată la articolul despre fiu, în măsura în care detaliile sînt relevante acolo; deja văd că scrie ceva. Tot aşa, calitatea de victimă a masacrului hortyst nu este suficientă pentru a-i acorda un articol separat, ci doar pentru a-l menţiona la articolul Masacrul de la Treznea; văd că este menţionat.

text: :Din tot articolul, singurele informaţii care ar putea constitui un argument de notabilitate sînt acestea:

text: :*„A fost un militant pentru păstrarea fiinţei naţionale a românilor din Transilvania pe timpul apartenenţei acesteia la Ungaria şi un militant pentru dreptul la şanse egale, prin învăţătură, al copiilor de la sate.”

text: :*„a reprezentat un sprijin şi un reper pentru populaţia românească şi o piedică în calea maghiarizării forţate a satului.”

text: :*„Astăzi şcoala din localitate poartă numele celor doi martiri.”

text: :Dar în lipsa unor detalii concrete --- cum anume a militat? --- nu ne putem da seama dacă e suficient. Întrebarea esenţială este dacă sursele care tratează istoria perioadei respective îi acordă lui Lazăr Cosma o atenţie aparte şi dacă ne oferă despre el informaţii detaliate. Sursele menţionate în articol nu par s-o facă.

text: :Criteriul general de notabilitate care se aplică tuturor articolelor din Wikipedia este acesta: „Un subiect este considerat notabil dacă a fost descris în detaliu în surse de încredere independente de subiect.” Nu ştiu ce conţin sursele tipărite indicate la „Bibliografie”; judecînd numai după cele disponibile pe internet articolul nu conţine informaţii suficiente pentru a susţine notabilitatea. — AdiJapan 8 ianuarie 2009 10:49 (EET)
Martirii sunt notabili prin faptul că sunt martiri. Martirii creştini sunt veneraţi de biserică datorită simplului fapt că au murit pentru credinţa lor, nu pentru faptele remarcabile pe care le-ar fi făcut înainte de a fi ucişi. Este o ruşine pentru o naţiune să nu-şi recunoască martirii pentru că nu sunt suficient de notabili.
Articolul arată că şcoala din localitate îi poartă numele. Înseamnă că există persoane şi autorităţi care l-au considerat suficient de notabil pentru a-i da numele unei unităţi de învăţământ. În mod normal, într-o enciclopedie ar trebui găsite informaţii despre persoane ale căror nume a fost dat unor străzi, instituţii, fundaţii etc. Poate că există oameni care vor să afle cine au fost persoanele respective. Afil (discuţie) 16 ianuarie 2009 23:53 (EET)
thread_title:  Ultimatum de stergere/redirectionare ?!